Revista de España (1883-05-01 00:00:00), página 509

quatro dias de Noviembre era de mil e trescientos e cinqüenta e tres anos. Yo Pedro Ruis la fise scribir por mandado del Rey e de los sus tutores. = Gonzalo Peres. = Ferrant Viceinte. = Ferrant Ferrandes. = Don Sancho Obispo. = Joan Martinez. = Rui Garcia. = Sancho Gonzales. = Et agora los ommes buenos de la dicha Cofradia embiaronnos pedir mercet que les confirmasemos esta dicha carta, e que ge la mandasemos guardar. Et nos el dicho Rey Don Alfonso, por faser bien et mercet a los omes buenos de la dicha Cofradia, otorgamosles e confirmamoles esta dicha carta desta dicha mercet, et mandamos que les vala, e les sea guardada en todo segunt que en ella dise, et segunt les fue guardada en tiempo de los Reyes, ende nos venimos e en el nuestro fasta aqui; et sobre esto mandamos a los Alcalldes, e a la Justicia, e al Juez, e a los jurados de Soria, a los que agora hison e seran de aqui adelante, o a qualquier o qualesquier dellos a quien esta nuestra carta fuere mostrada o el treslado della, signado de Escribano publico, que amparen e defendan a la dicha Cofradia con esta mercet que les non fasesmos, et non consientan a ninguno que les pase contra esto que nos mandamos..... que contra cilos les fuere que les prenden..... de los cient maravedis de la moneda nueva a cada uno por cada vegada. Et la guarden para faser della lo que nos mandaremos..... o a qualesquier dellos o a quien sus veces toviere..... El menoscabo que por esta razon ficiesen..... mandamos a qualesquier Escribano publico de hi de la dicha viella, o de otro logar qualquier que para esto fuere llamado, que de ende a los de la dicha Cotradia, o a qualquier dellos, o a quien so vos tuviere testimonio signado con su signo, por que nos sepamos en como complides nuestro mandado, et non faga ende al so la dicha pena, e del oficio de la Escrivanía. Et de esto les mandamos dar esta nuestra carta seellada con nuestro seillo de plomo. Dada en Valladolid quinse de Octubre, era de mil e trescientos e setenta anos. Et yo Pasqual Ferrandes la fise scribir por mandado del Rey. Alfonso Gonzales, Joan Peres, Pedro Ferrandes, e Ferrant Peres. Et agora los dichos ommes buenos del Cabillo de los texedores, embiaronme pedir mercet que les confirmare la dicha carta, e mandase que les fuese guardada segun que en ella se contenía. Otrossi, mostraronme una carta de los regla-dores que han de veer ende ordenar fasienda de la dicha viella de Soria, seillada con el seillo del Concejo, en que me embiaron mostrar como porque les fuera fecha entender que algunos texedores no usaban bien de su oficio como debian, e que ponian en las telas menos linuelos de los que debian poner por lo qual que ellos teniendo que era mi servicio, e provecho de los de la dicha ciudad, e de su tierra, que ficiese este ordenamiento, que todos los texedores e texedoras de la dicha ciudad e de su tierra, que pongan en las telas de lino quarenta e dos linuelos, e en las de estopazo treinta e dos linuelos. Et qualquier que menos pusiere que peche por cada vegada dose maravedis. Et qualquiere que tejiere con pua vasia, que peche por cada vegada cinco maravedis. Otrossi, que dos ommes buenos que an-didieren a requerir lo sobredicho que de cada anno de cada telar aian cinco dineros. Et desto que sea ansi sobre los christianos como sobre los iodios e